techiaith/cofnodycynulliad_en-cy huggingface dataset:
English: Minister, I've said to you before that I think local authorities have been outstanding in their response to the COVID emergency, and I am really grateful to Torfaen council for everything that they've done. But I am very clear that they are under immense financial pressures now, and nowhere more so than in social care. I very much welcome the additional £40 million that was announced for local authorities for social care, but they have so far only seen some of that money, and I do believe it is crucial now that local authorities see the cold, hard cash in this area. Can I ask if you will discuss this with the Deputy Minister to see what action Government can take to ensure that as much money as possible reaches the front line as soon as possible? Thank you.
Welsh: Weinidog, rwyf wedi dweud wrthych o'r blaen fy mod yn credu bod awdurdodau lleol wedi bod yn rhagorol yn eu hymateb i argyfwng COVID, ac rwy'n ddiolchgar iawn i gyngor Torfaen am bopeth y maent wedi'i wneud. Ond rwy'n glir iawn eu bod o dan bwysau ariannol aruthrol nawr, ac yn enwedig mewn gofal cymdeithasol. Rwy'n croesawu'n fawr y £40 miliwn ychwanegol a gyhoeddwyd i awdurdodau lleol ar gyfer gofal cymdeithasol, ond hyd yn hyn dim ond peth o'r arian hwnnw y maent wedi'i weld, a chredaf ei bod yn hanfodol nawr fod awdurdodau lleol yn gweld yr arian ar gledr eu llaw. A gaf fi ofyn a fyddwch yn trafod hyn gyda'r Dirprwy Weinidog i weld pa gamau y gall y Llywodraeth eu cymryd i sicrhau bod cymaint o arian â phosibl yn cyrraedd y rheng flaen cyn gynted â phosibl? Diolch.
English: Thank you, Lynne. I have regular meetings with both the Minister for health and the Deputy Minister for health, and in fact we had one only last night to discuss this very issue. The system so far has been on a claims basis. It's not distributed in quite the way that you would normally see moneys. So, what we've been doing is asking local authorities to claim back additional expenses they have as a result of increasing commissioning rates or helping to assist with voids or assisting with additional costs that various providers have, both in-house and out-house. And indeed, last night, we were just discussing, going forward, what we're going to do with another tranche of money that we're hoping to get in order to continue to support care homes as we work through the pandemic, because it's absolutely imperative not only that we have the best care in our care homes, but that they're able to financially survive and still be there at the other side of the pandemic, so that we don't have people disrupted for no reason. So, that's very much an ongoing conversation between myself and the Ministers, and between us and local authorities and the care sector. And I can tell you that we discuss it very, very regularly indeed.
Welsh: Diolch, Lynne. Rwy'n cael cyfarfodydd rheolaidd gyda'r Gweinidog iechyd a'r Dirprwy Weinidog iechyd, ac mewn gwirionedd cawsom un neithiwr ddiwethaf i drafod yr union fater hwn. Mae'r system hyd yma wedi bod ar sail hawliadau. Nid yw'r arian yn cael ei ddosbarthu yn yr un ffordd yn hollol ag y byddech chi fel arfer yn ei weld. Felly, rydym wedi bod yn gofyn i awdurdodau lleol hawlio treuliau ychwanegol o ganlyniad i gynyddu cyfraddau comisiynu neu helpu i gynorthwyo gyda lleoedd gwag neu gynorthwyo gyda chostau ychwanegol sydd gan ddarparwyr amrywiol, yn fewnol ac yn allanol. Ac yn wir, neithiwr, roeddem yn trafod symud ymlaen, beth a wnawn gyda chyfran arall o arian y gobeithiwn ei chael er mwyn parhau i gefnogi cartrefi gofal wrth i ni weithio trwy'r pandemig, oherwydd mae'n gwbl hanfodol nid yn unig fod gennym y gofal gorau yn ein cartrefi gofal, ond eu bod yn gallu goroesi'n ariannol a dal i fod yno yr ochr draw i'r pandemig, fel nad ydym yn tarfu ar bobl am ddim rheswm. Felly, dyna sgwrs barhaus rhyngof fi a'r Gweinidogion, a rhyngom ni ac awdurdodau lleol a'r sector gofal. A gallaf ddweud wrthych ein bod yn ei drafod yn rheolaidd iawn wir.
English: Minister, you've now got a question from me. [ Laughter.] Thank you. Minister, you've outlined support for local authorities, but I've had a number of town and community councils contact me, and I'm aware that some of those councils are suffering significantly - perhaps some more than others. So, if I do give the example of Welshpool Town Council, for example, it suffered loss from income losses through its day centre, the closure of the tourist information centre, the market, and from letting out its community facilities. So, income loss may well go into the hundreds of thousands of pounds for this particular town council. I appreciate each town and community council will be different, but what specific funding and support might be available for this specific tier of government?
Welsh: Weinidog, rydych chi'n cael cwestiwn gennyf fi yn awr. [Chwerthin.] Diolch. Weinidog, rydych wedi amlinellu cymorth i awdurdodau lleol, ond rwyf wedi cael nifer o gynghorau tref a chymuned yn cysylltu â mi, ac rwy'n ymwybodol fod rhai o'r cynghorau hynny'n dioddef yn sylweddol - rhai yn fwy nag eraill efallai. Felly, os caf sôn am Gyngor Tref y Trallwng, er enghraifft, fe ddioddefodd golledion incwm trwy ei ganolfan ddydd, cau'r ganolfan wybodaeth i dwristiaid, y farchnad, a thrwy roi ei chyfleusterau cymunedol ar osod. Felly, mae'n ddigon posibl y bydd y colledion incwm yn gannoedd o filoedd o bunnoedd i'r cyngor tref penodol hwn. Rwy'n derbyn y bydd pob cyngor tref a chymuned yn wahanol, ond pa gyllid a chymorth penodol a allai fod ar gael ar gyfer yr haen benodol hon o lywodraeth?
English: So, the community councils - I can confirm that those facing the most financial hardship through lost income are eligible to draw on the hardship fund. So, that's available to them. But, like for principal councils, we expect community and town councils who are experiencing lost income to look, in the first instance, at what support they can draw on immediately: so, such things as the furlough scheme, job retention scheme, grant from Her Majesty's Revenue and Customs where appropriate, utilising reserves, applying to the principal council to bring forward precept instalments to ease cash flow and so on - so, that's exactly the same set of rules as we apply to the principal councils - and then to come to us with a set-out spreadsheet, if you like, of what the lost income is and what mitigating arrangements they've put in place, what they've been able to do, so that we can consider it as part of the claims system that we have for the hardship fund. So, they're treated exactly the same as the principal councils in that regard.
Welsh: Y cynghorau cymuned - gallaf gadarnhau bod y rhai sy'n wynebu'r caledi ariannol mwyaf trwy golledion incwm yn gymwys i gael arian o'r gronfa caledi. Felly, mae honno ar gael iddynt Ond fel ar gyfer prif gynghorau, rydym yn disgwyl i gynghorau tref a chymuned sy'n profi colledion incwm edrych, yn y lle cyntaf, ar ba gymorth y gallant ei gael ar unwaith: felly, pethau fel y cynllun ffyrlo, cynllun cadw swyddi, grant Cyllid a Thollau Ei Mawrhydi lle bo hynny'n briodol, defnyddio cronfeydd wrth gefn, gwneud cais i'r prif gynghorau i gael rhandaliadau praesept yn gynt er mwyn lleddfu problemau llif arian ac ati - felly, dyna'r un set o reolau yn union ag sy'n berthnasol i'r prif gynghorau - ac yna dod atom ni gyda thaenlen benodol, os mynnwch, o beth yw'r incwm a gollwyd a pha drefniadau lliniaru a roddwyd ar waith ganddynt, beth y maent wedi gallu ei wneud, fel y gallwn ei ystyried yn rhan o'r system hawliadau sydd gennym ar gyfer y gronfa caledi. Felly, cânt eu trin yr un fath yn union â'r prif gynghorau yn hynny o beth.
English: Thank you. We go back to the questions on the order paper. Question 6 - Jack Sargeant.
Welsh: Diolch. Dychwelwn at y cwestiynau ar y papur trefn. Cwestiwn 6 - Jack Sargeant.
English: Thank you. Transforming towns across Wales and helping them to thrive, not simply survive, is a priority for the Welsh Government. This is, of course, more pressing than ever in the current circumstances. A ministerial town centre action group, underpinned by regional groups, will address the impact of COVID-19 and steer action to support the recovery of towns, including towns across Flintshire.
Welsh: Diolch. Mae trawsnewid trefi ledled Cymru a'u helpu i ffynnu, nid goroesi yn unig, yn flaenoriaeth i Lywodraeth Cymru. Mae hyn, wrth gwrs, yn fwy perthnasol nag erioed yn yr amgylchiadau presennol. Bydd grŵp gweithredu gweinidogol ar ganol trefi, wedi'i ategu gan grwpiau rhanbarthol, yn mynd i'r afael ag effaith COVID-19 ac yn llywio camau gweithredu i gefnogi'r gwaith o adfer trefi, gan gynnwys trefi ledled Sir y Fflint.
English: Thank you for that answer, Deputy Minister. Town centres like Buckley in my own constituency were struggling pre coronavirus. Now, a key part to a thriving town centre is a bank, and, as you will know, Buckley has sadly lost all of its banks. Now, I have been campaigning for a community bank to anchor this town centre, and the impact of COVID makes this even more important. Will the Deputy Minister engage with me and the local community to see what Welsh Government funding is available to make sure Buckley thrives again?
Welsh: Diolch am yr ateb hwnnw, Ddirprwy Weinidog. Roedd canol trefi, fel Bwcle yn fy etholaeth fy hun, yn ei chael hi'n anodd cyn y coronafeirws. Nawr, rhan allweddol o ganol tref ffyniannus yw banc, ac fel y gwyddoch, mae Bwcle wedi colli ei holl fanciau yn anffodus. Nawr, rwyf wedi bod yn ymgyrchu dros fanc cymunedol i angori canol y dref hon, ac mae effaith COVID yn gwneud hyn hyd yn oed yn fwy pwysig. A wnaiff y Dirprwy Weinidog ymgysylltu â mi a'r gymuned leol i weld pa arian sydd ar gael gan Lywodraeth Cymru i sicrhau bod Bwcle yn ffynnu eto?
English: Absolutely. I know the community bank in Buckley is an issue that the Member has been campaigning on vigorously for a number of months now. We can see the impact not just that would have in terms of to mitigate against the economic challenges we may face post COVID-19, but in terms of actually how we both regenerate and provide footfall back into our town centres. As we take forward the town centre first principle, the co-location of services is going to be central to realising that and actually looking at actually how we best use our town centres and how we best drive the experience and get people back into towns. I think it's worth the Member noting that, particularly under our transforming towns capital programme, investment has been targeted at a number of priority towns, which were identified by local authorities, and local authorities across north Wales have previously identified those towns and looked to the likes of Holywell and Shotton within Flintshire, but there'll be shortly an opportunity for local authorities to reprioritise their town focus should they wish to - so, if I can perhaps encourage the Member to have those conversations with the local authority and other representatives. And I do remember - one final point - that I did previously promise the Member that I would come and visit Buckley, and I'm sure, if circumstances allow, that we can rearrange that visit, because I'm keen in this piece of work now to make sure we find greater ways to involve people, organisations and businesses in communities to best be enabled and empowered to have a greater stake and say in their success in the future.
Welsh: Yn bendant. Rwy'n gwybod bod y banc cymunedol ym Mwcle yn fater y mae'r Aelod wedi bod yn ymgyrchu'n frwd arno ers nifer o fisoedd bellach. Gallwn weld yr effaith y byddai'n ei chael nid yn unig o ran lliniaru yn erbyn yr heriau economaidd y gallem eu hwynebu ar ôl COVID-19, ond o ran sut rydym yn adfywio ac yn dod ag ymwelwyr yn ôl i ganol ein trefi. Wrth inni fwrw ymlaen ag egwyddor canol y dref yn gyntaf, bydd cyd-leoli gwasanaethau yn ganolog i wireddu hynny ac edrych ar y ffordd orau o ddefnyddio canol ein trefi a sut i wella'r profiad a chael pobl yn ôl i mewn i drefi. Rwy'n credu ei bod yn werth i'r Aelod nodi bod buddsoddiad wedi'i dargedu, yn rhan o'n rhaglen gyfalaf trawsnewid trefi, at nifer o drefi â blaenoriaeth a nodwyd gan awdurdodau lleol, ac mae awdurdodau lleol ledled gogledd Cymru wedi nodi'r trefi hynny'n flaenorol ac wedi edrych ar drefi tebyg i Dreffynnon a Shotton yn Sir y Fflint, ond cyn bo hir bydd cyfle i awdurdodau lleol ailflaenoriaethu trefi os dymunant - felly, hoffwn annog yr Aelod efallai i gael y sgyrsiau hynny gyda'r awdurdod lleol a chynrychiolwyr eraill. Ac rwy'n cofio - un pwynt olaf - i mi addo o'r blaen i'r Aelod y byddwn yn ymweld â Bwcle, ac rwy'n siŵr, os yw'r amgylchiadau'n caniatáu, y gallwn aildrefnu'r ymweliad hwnnw, oherwydd rwy'n awyddus i'r gwaith hwn sicrhau yn awr ein bod yn dod o hyd i ffyrdd gwell o gynnwys pobl, sefydliadau a busnesau mewn cymunedau er mwyn eu galluogi a'u grymuso yn y ffordd orau i gael mwy o gyfran a llais yn eu llwyddiant yn y dyfodol.
English: Thank you, Deputy Presiding Officer, and thank you to the Minister and the Deputy Minister.
Welsh: Diolch, Dirprwy Lywydd, a diolch i'r Gweinidog a'r Dirprwy Weinidog.
English: The next item is the topical questions and the first question is a question to the Minister for Health and Social Services and is to be asked by Rhun ap Iorwerth.
Welsh: Yr eitem nesaf, felly, yw'r cwestiynau amserol ac mae'r cwestiwn cyntaf i'r Gweinidog Iechyd a Gwasanaethau Cymdeithasol, a'r cwestiwn i'w gael ei ofyn gan Rhun ap Iorwerth.
English: Thank you for the question. I have today issued a written statement on the two recent outbreaks centred on meat and food processing sites in north Wales. We're keeping both of these under very close observation and management. All necessary action to protect the public is and will continue to be taken.
Welsh: Diolch am y cwestiwn. Heddiw rwyf wedi cyhoeddi datganiad ysgrifenedig am y ddau glwstwr o achosion a gafwyd yn ddiweddar mewn safleoedd prosesu cig a bwyd yng ngogledd Cymru. Rydym yn cadw'r ddau ddigwyddiad dan oruchwyliaeth a rheolaeth agos. Mae'r holl gamau sy'n angenrheidiol i ddiogelu'r cyhoedd yn cael eu cymryd a byddant yn parhau i gael eu cymryd.
English: Thank you very much. I am grateful for those statements. There is clearly concern locally as a result of the events of last week. The Government have said that they are now looking into the safety of the food production sector, and that's a good thing. May I ask why this kind of assessment hadn't happened before now, and has the Health and Safety Executive been effective enough in the Minister's view? And will there be very different advice now on how these sites should operate? Because this plant can't reopen again without an assurance that staff are safe. In terms of the broader community, can I ask how confident is the Minister that the early warning system, if you like, or the test and trace system, is going to be able to identify broad community transference at an early enough stage so that any decisions that may be needed in terms of tightening lockdown can be made in good time? There is good collaboration on a regional level in terms of the trace element, but some members of staff have waited many days for the result of their tests, which undermines confidence in the system. And finally, may I turn to the need to comply with the requirements of self-isolation? It was very important to have confirmation that the company was going to continue to pay the staff in full during this period, but what further steps will the Government take to ensure that messages are heard and that support is provided in order to ensure that that crucial compliance is high?
Welsh: Diolch yn fawr iawn i chi. Dwi'n ddiolchgar am y datganiadau yna. Mae yna bryder, yn amlwg, yn lleol yn dilyn digwyddiadau'r wythnos diwethaf. Mae'r Llywodraeth yn dweud eu bod nhw rŵan yn edrych i mewn i ddiogelwch y sector cynhyrchu bwyd - mae'n beth da. Gaf i ofyn pam na fu'r math yma o asesu'n digwydd cyn hyn, ac ydy'r Awdurdod Gweithredol Iechyd a Diogelwch o bosib wedi bod yn ddigon effeithiol yng ngolwg y Gweinidog? A fydd yna gyngor gwahanol iawn rŵan ar sut y dylai'r safleoedd hyn weithredu? Achos all y gwaith yma ddim ailagor eto heb sicrwydd bod staff yn ddiogel - mae mor syml a hynny. O ran y gymuned ehangach, gaf i ofyn pa mor hyderus ydy'r Gweinidog bod yr early warning system, os liciwch chi, yr holl system profi ac olrhain, yn mynd i allu adnabod arwyddion o drosglwyddo cymunedol eang yn ddigon buan fel bod unrhyw benderfyniadau allai fod eu hangen o ran tynhau cyfyngiadau ac ati'n cael eu gwneud mewn da bryd? Mae yna gydweithio da iawn yn rhanbarthol o ran y gwaith olrhain ond mae yna rai aelodau staff wedi aros dyddiau lawer am ganlyniadau eu profion, er enghraifft, sy'n tanseilio hyder yn y system. Ac yn olaf, a gaf i droi at yr angen i gydymffurfio efo gofynion hunan-ynysu? Mi oedd yn bwysig iawn cael cadarnhad bod y cwmni yn mynd i fod yn talu staff yn llawn drwy'r cyfnod yma, ond pa gamau pellach fydd y Llywodraeth yn eu cymryd i sicrhau bod negeseuon yn cael eu clywed, a chefnogaeth yn cael ei chynnig i wneud yn siŵr bod y cydymffurfiaeth hollbwysig yna yn uchel?
English: It's understood, as you know, that 200 staff at the 2 Sisters plant in Llangefni have now tested positive and 97 at Rowan Foods, just down the road from me in Wrexham. How do you respond to the statement by Ynys Môn MP, Virginia Crosbie, that although the initial closure of the 2 Sisters plant for two weeks is vital for the - ? In addition to the initial closure, she said it's vital for the safety of the workforce and their families, along with the safety of communities, that the plant remains closed until an independent health and safety audit is carried out and that all recommended safety measures have been implemented. How would you expect this outbreak to impact more widely, where, for example, Anglesey social services were scheduled a home care assessment tomorrow, stating that until the assessment has been completed the department will be unable to confirm the outcome of any request for services? Staff manage such visits with appropriate use of PPE, but when the constituent contacted the Welsh Government, it replied, 'Unless they're providing essential care for you, we're advising everyone to use the phone or internet wherever possible.'
Welsh: Mae'n ddealledig, fel y gwyddoch, fod 200 o staff yn ffatri 2 Sisters yn Llangefni bellach wedi cael prawf positif a 97 yn Rowan Foods, ychydig i lawr y ffordd oddi wrthyf yn Wrecsam. Sut rydych yn ymateb i'r datganiad gan AS Ynys Môn, Virginia Crosbie, er bod cau ffatri'r 2 Sisters am bythefnos yn y lle cyntaf yn hanfodol i - ? Yn ogystal â'r cau yn y lle cyntaf, dywedodd ei bod yn hanfodol er diogelwch y gweithlu a'u teuluoedd, ynghyd â diogelwch cymunedau, fod y gwaith yn dal ar gau hyd nes y cynhelir archwiliad iechyd a diogelwch annibynnol a bod yr holl fesurau diogelwch a argymhellir wedi'u gweithredu. Sut y byddech yn disgwyl i'r achosion hyn effeithio'n ehangach, lle roedd gwasanaethau cymdeithasol Ynys Môn, er enghraifft, i fod i gael asesiad gofal cartref yfory, gan ddweud na fydd yr adran yn gallu cadarnhau canlyniad unrhyw gais am wasanaethau hyd nes y cwblheir yr asesiad? Mae staff yn rheoli ymweliadau o'r fath gyda defnydd priodol o gyfarpar diogelu personol, ond pan gysylltodd yr etholwr â Llywodraeth Cymru, cafodd yr ateb, 'Oni bai eu bod yn darparu gofal hanfodol ar eich cyfer chi, rydym yn cynghori pawb i ddefnyddio'r ffôn neu'r rhyngrwyd lle bynnag y bo modd.'
English: Can I thank the Member for Ynys Môn for raising this very important question today? Minister, you will know that the company also has a site in Sandycroft in my constituency, and I have raised my concerns directly with them. But, what can the Welsh Government do to ensure that the company implements the necessary safety measures to ensure that they protect the local workforce and the local community in Alyn and Deeside?
Welsh: A gaf fi ddiolch i'r Aelod dros Ynys Môn am ofyn y cwestiwn pwysig hwn heddiw? Weinidog, fe fyddwch yn gwybod bod gan y cwmni safle yn Sandycroft yn fy etholaeth i hefyd, ac rwyf wedi mynegi fy mhryderon yn uniongyrchol wrthynt hwy. Ond beth y gall Llywodraeth Cymru ei wneud i sicrhau bod y cwmni'n gweithredu'r mesurau diogelwch angenrheidiol i sicrhau eu bod yn diogelu'r gweithlu lleol a'r gymuned leol yn Alun a Glannau Dyfrdwy?
English: Yes, I'm well aware that there's a further 2 Sisters plant within your constituency. It's been part of our conversations with the trade union side officials, and part of the reason why it's important for me to have a conversation with the sector, including, of course, employers. So, it will be myself and Lesley Griffiths, with her ministerial responsibilities, engaging in that work. It builds on the review that she's ordered through Food Innovation Wales and the guidance that I will issue within this week, to make clear the things that should not happen and the interventions that could and should be undertaken, but also to highlight that there is good practice within the sector. The trade union side were very keen to emphasise that they think that there are good employers in this field, and that it's possible to operate with a minimal level of risk. What this really does, though, is that it highlights that COVID has not gone away, and that if people don't follow the guidance that we provide, then there are real consequences. So, I hope that there's a wider message there for the whole public, and not just people working in this one sector of the economy. If you feel unwell and you have one of the symptoms, get a test and self-isolate until you know the result of that test, and make sure your household does the same as well.
Welsh: Rwy'n ymwybodol iawn fod yna safle 2 Sisters arall yn eich etholaeth. Mae wedi bod yn rhan o'n sgyrsiau gyda swyddogion ar ochr yr undebau llafur, a rhan o'r rheswm pam ei bod hi'n bwysig i mi gael sgwrs gyda'r sector, gan gynnwys cyflogwyr wrth gwrs. Felly, Lesley Griffiths, gyda'i chyfrifoldebau gweinidogol, a minnau fydd yn ymgymryd â'r gwaith hwnnw. Mae'n adeiladu ar yr adolygiad y mae wedi'i orchymyn drwy Arloesi Bwyd Cymru a'r canllawiau y byddaf yn eu cyhoeddi yr wythnos hon, i egluro'r pethau na ddylai ddigwydd a'r ymyriadau y gellid ac y dylid eu gwneud, ond hefyd i dynnu sylw at y ffaith bod yna arferion da o fewn y sector. Roedd ochr yr undebau llafur yn awyddus iawn i bwysleisio eu bod yn credu bod yna gyflogwyr da yn y maes, a'i bod yn bosibl gweithredu gyda lefel isel iawn o risg. Fodd bynnag, mae hyn yn bendant yn dangos nad yw COVID wedi diflannu, a bod yna ganlyniadau real os nad yw pobl yn dilyn y canllawiau a ddarparwn. Felly, rwy'n gobeithio bod neges ehangach yno i'r cyhoedd i gyd, ac nid i bobl sy'n gweithio yn yr un sector hwn o'r economi yn unig. Os ydych yn teimlo'n sâl a bod gennych un o'r symptomau, gofynnwch am brawf a sicrhewch eich bod yn hunanynysu nes eich bod yn gwybod canlyniad y prawf hwnnw, a gwnewch yn siŵr fod y bobl ar yr un aelwyd â chi'n gwneud yr un peth hefyd.
English: I thank the Minister. The next topical question is to be answered by the Education Minister, and is to be asked by Siân Gwenllian.
Welsh: Diolch i'r Gweinidog. Mae'r cwestiwn amserol nesaf i'w ateb gan y Gweinidog Addysg, ac i'w ofyn gan Siân Gwenllian.
English: Presiding Officer, schools will increase operations form Monday to check in, catch up and prepare for the summer and September. Working together, heads, education staff, unions and councils have ensured that we are the only country in the United Kingdom where all pupils will have an opportunity to return to school before the summer break.
Welsh: Lywydd, bydd ysgolion yn cynyddu gweithgaredd o ddydd Llun ymlaen i ailgydio, dal i fyny a pharatoi ar gyfer yr haf a mis Medi. Gan weithio gyda'i gilydd, mae penaethiaid, staff addysg, undebau a chynghorau wedi sicrhau mai ni yw'r unig wlad yn y Deyrnas Unedig lle bydd pob disgybl yn cael cyfle i ddychwelyd i'r ysgol cyn gwyliau'r haf.